en en hbs_lat en et en en en en fr en en en af en en en en nl en pt es en en en en en en en en en en en en en fr cs en km fr af km af af af af pl af af nl af af af nl af nl af af af af af nl af af af fr en
ons lewe ... - master of random thoughts...
you and me aren't really we ...
die maan gooi 'n skaduwee ... 2
interpretation is everything ... 2
eendag was daar ...
a world gone insane ...
what should I think ...
keeping hurt alive ...
a noble cause ...
on being "normal" ...
about the weather ...
laughing at myself ...
ode to Francois ...
Ons lewe, strewe en bewe in hierdie wêreld ...
Tog hoort ons nie. Ons is lankal wakker tot ons eintlike tuiste, weet ons huise is op rots, nie sand. Tog bou ons hier, paspoort in die hand, opsoek na nuwe land.
Ons weet ons hoort nie, tog maak ons ons tuis. Want anders wees is nie wys in die land van melk en heuning, ten spyte van die senings.
Ten koste van die seënings.
Sou polisie ons vra, waar kom ons vandaan, sou ons antwoord soos Hy vra, moet ons yster om ons dra. So ons swyg oor ons passe. Ons klim liewer deur die grasse en weerhou ons eintlike nasionaliteit.
Ons is hier op ŉ missie. Om seker te maak van Sy visie. Ons behoort te praat oor dit wat ons raak, oor die dialoog met ons Maker. Maar ons hakkel, want ons wankel.
Ons is deurmekaar, ons is los gebaar. Ons dryf handel in ons wandel.
Ons wil inpas, ons wil aanpas. Ons raak uitgepass en babalaas. Ons is hier om Hom te vier, tog kan ons nie sien oor ons visier.
Hy’t ons gestuur om hul te bestuur, om seker te maak hul kan Hom verstaan. Maar ons struikel oor ons arbeid, en vergeet hoekom Hy ons hierheen moes dryf.
Elke siel van ons bende-leër het geëmigreer om ons broeders te haal. Maar ons is kaal, ons is sonder. Ons vergeet van Sy sononder. Wat nader tree en geen weg wil gee, want Sy grensloosheid gaan teen werklikheid.
Ons is hier gewapen met paspoorte, op soek na die wat die wagwoord ken. En ons staan met die antwoorde. Kom na Hom, hy vra geen kranksin.
O my God, waar is U nou? Ek het dan my huis gebou!
Maar Sy wil was nie ons geesgemoed, nee Sy wil was ons moed. Ons paspoorte is hul toegang, dit is in Sy belang.
Waar is jul broers, Ek het jul gestuur. Waarom nog anderkant die muur? Moes Ek self gaan om hul te haal? Kon jul nie My storie vertaal?
Ek wag geduldig vir jou, My seun. Waar gaan jy dan sover heen? Jy’s ŉ ambassadeur, nie ŉ lidmaat van die ander kant van die draad.
Sloop jou huis, kom gou-gou tuis en wees met My. Wees net bly.
Jy hoort nie daar, dis amper klaar. Breek af jou huis, die sand raak warm.
Nee dit maak geen sin, daar’s geen gewin. Hy praat met my, ek lei jou verby. My God, ek probeer, ek weet tevergeefs. Stuur ŉ ander man, ek weet U kan. Maar Hy weier weer, Hy sê dis te seer. Om elke keer weer te probeer.
Hy’s my God. Hy soek jou. Hy’s jou God, waar is jy nou?
Volg my raad, los my praat. Ons is eners. Net te eners.
Vat my paspoort, gaan na Hom. As Hy wil, sal ŉ ander vir my kom.
Dis te laat. Hy’t gepraat.
Ons is jy. Bly by my. Nee klim die draad. Hy wag vir jou. Net vir jou.
​ 9 Julie 2017
Web Hosting by Domain.com